ฉบับร่าง:พระพรหมวัชรวิมลมุนี (บุญชิต ญาณสํวโร)

พระพรหมวัชรวิมลมุนี (บุญชิต ญาณสํวโร) ,วิ.  ป.ธ.9 รองศาสตราจารย์ ดร. เป็นพระราชาคณะเจ้าคณะรองชั้นหิรัญบัฏ ฝ่ายวิปัสสนาธุระ คณะสงฆ์ฝ่ายมหานิกาย ผู้ช่วยเจ้าอาวาสวัดมหาธาตุยุวราชรังสฤษฎิ์ กรุงเทพมหานคร,กรรมการมหาเถรสมาคม,เจ้าคณะกรุงเทพมหานคร,ผู้อำนวยการสถาบันวิปัสสนาธุระมหาวิทยาลัยมหาจุฬาลงกรณราชวิทยาลัย

**ชาติกำเนิด**
พระพรหมวัชรวิมลมุนี มีนามเดิมว่า บุญชิต สุดโปร่ง เกิดเมื่อวันที่ 6 กันยายน พ.ศ. 2503 ณ บ้านเลขที่ 85 หมู่ 1 ตำบลบึงเนียม อำเภอเมืองขอนแก่น จังหวัดขอนแก่น บิดาชื่อ นายอินทร์ สุดโปร่ง มารดาชื่อ นางที สุดโปร่ง


**การบรรพชา และอุปสมบท**
บรรพชา (ครั้งที่ 1) เมื่อวันที่ 30 พฤษภาคม พ.ศ. 2514 ณ วัดศิริธรรมิกาวาส ตำบลโคกศรี อำเภอเมืองขอนแก่น จังหวัดขอนแก่น โดยมี พระครูสิริสารธรรม (เหลา ปญฺญาธโร) เป็นพระอุปัชฌาย์
บรรพชา (ครั้งที่ 2 ตามธรรมเนียมวัด) เมื่อวันที่ 28 กรกฎาคม พ.ศ. 2520 ณ วัดมหาธาตุยุวราชรังสฤษฎิ์ กรุงเทพมหานคร โดยมี พระธรรมปัญญาบดี (สวัสดิ์ กิตฺติสาโร) ป.ธ.5 เป็นพระอุปัชฌาย์
อุปสมบท เมื่อวันที่ 18 มีนาคม พ.ศ. 2526 ณ วัดมหาธาตุยุวราชรังสฤษฎิ์ แขวงพระบรมมหาราชวัง เขตพระนคร กรุงเทพมหานคร สมเด็จพระพุฒาจารย์ (อาจ อาสโภ) ป.ธ.8 เมื่อครั้งดำรงสมณศักดิ์เป็นพระพิมลธรรม วัดมหาธาตุยุวราชรังสฤษฎิ์ เขตพระนคร กรุงเทพมหานคร เป็นพระอุปัชฌาย์ พระธรรมวิสุทธาจาย์ (เหล่ว สุมโน) ป.ธ.5 เมื่อครั้งดำรงสมณศักดิ์เป็นพระราชสารเวที วัดธาตุ พระอารามหลวง อำเภอเมืองขอนแก่น จังหวัดขอนแก่น เป็นพระกรรมวาจาจารย์ พระธรรมธีรราชมหามุนี (โชดก ญาณสิทฺธิ) ป.ธ.9 เมื่อครั้งดำรงสมณศักดิ์เป็นพระเทพสิทธิมุนี วัดมหาธาตุยุวราชรังสฤษฎิ์ เขตพระนคร กรุงเทพมหานคร เป็นพระอนุสาวนจารย์

**วุฒิการศึกษา**
 พ.ศ. 2513 สำเร็จการศึกษาระดับ ประถมศึกษาปีที่ 4 โรงเรียนบ้านบึงเนียม จังหวัดขอนแก่น- พ.ศ. 2517 สอบไล่ได้ นักธรรมชั้นเอก วัดวุฒาราม สำนักเรียนคณะจังหวัดขอนแก่น- พ.ศ. 2528 สอบไล่ได้ เปรียญธรรม 9 ประโยค วัดมหาธาตุยุวราชรังสฤษฎิ์ กรุงเทพมหานคร- พ.ศ. 2528 สำเร็จการศึกษาระดับปริญญาตรี พุทธศาสตรบัณฑิต สาขาวิชาศาสนาและปรัชญา (พธ.บ.) เกียรตินิยม คณะพุทธศาสตร์ มหาวิทยาลัยมหาจุฬาลงกรณราชวิทยาลัย- พ.ศ. 2534 สำเร็จการศึกษาระดับปริญญาโท อักษรศาสตรมหาบัณฑิต สาขาวิชาศาสนาเปรียบเทียบ (อ.ม.) มหาวิทยาลัยมหิดล- พ.ศ. 2554 สำเร็จการศึกษาระดับปริญญาเอก พุทธศาสตรดุษฎีบัณฑิต สาขาวิชาพระพุทธศาสนา (พธ.ด.) มหาวิทยาลัยมหาจุฬาลงกรณราชวิทยาลัย- พ.ศ. 2557 สำเร็จการศึกษาระดับปริญญาเอก ปรัชญาดุษฎีบัณฑิต สาขาวิชาศาสนศึกษา (ปร.ด.) มหาวิทยาลัยมหิดล พุทธศาสตรบัณฑิต (เกียรตินิยม)- พ.ศ. 2561 สำเร็จการศึกษาปริญญาตรี นิติศาสตรบัณฑิต สาขาวิชานิติศาสตร์ (น.บ.) คณะสังคมศาสตร์ มหาวิทยาลัยมหาจุฬาลงกรณราชวิทยาลัย

**สมณศักดิ์**
 พ.ศ. 2528 เป็น เปรียญธรรม 9 ประโยค- พ.ศ. 2541 เป็น พระราชาคณะชั้นสามัญเปรียญ ฝ่ายวิปัสสนาธุระ ที่ พระศรีวรญาณ (5 ธันวาคม พ.ศ. 2541)- พ.ศ. 2548 เป็น พระราชาคณะชั้นราช ฝ่ายวิปัสสนาธุระ ที่ พระราชสิทธิมุนี ตรีปิฎกบัณฑิต มหาคณิสสร บวรสังฆาราม คามวาสี (5 ธันวาคม พ.ศ. 2548)- พ.ศ. 2562 เป็น พระราชาคณะชั้นเทพ ฝ่ายวิปัสสนาธุระ ที่ พระเทพวิสุทธิมุนี วิปัสสนาวิธีวรนายก ตรีปิฎกบัณฑิต มหาคณิสสร บวรสังฆาราม คามวาสี (28 กรกฎาคม พ.ศ. 2562)- พ.ศ. 2564 เป็น พระราชาคณะชั้นธรรม ฝ่ายวิปัสสนาธุระ ที่ พระธรรมวชิรมุนี ศรีวิปัสสนาคณาจารย์ ไพศาลศาสนกิจดิลก ตรีปิฎกบัณฑิต มหาคณิสสร บวรสังฆาราม คามวาสี (5 มิถุนายน พ.ศ. 2564)- พ.ศ. 2567 เป็น พระราชาคณะเจ้าคณะรองชั้นหิรัญบัฏ ฝ่ายวิปัสสนาธุระมีราชทินนามตามที่จารึกในหิรัญบัฏว่า พระพรหมวัชรวิมลมุนี ศรีวิปัสสนาวรนายก ดิลกศาสนกิจพิธาน ปฏิภาณธรรมสาธก ตรีปิฎกบัณฑิต มหาคณิสสร บวรสังฆาราม คามวาสี (17 พฤษภาคม พ.ศ. 2567)

**อ้างอิง===